ÅRSBERETNING 2017 FOR KUNST I TORUP OG KÆLDERGALLERIET

Vi er nu 92 medlemmer i foreningen, en tilgang på 34 siden sidste år. Forrige år var tilgangen 18.

Bestyrelsen består af Jytte Strøm, Anni R. Frederiksen, Karin Ifanger, Kit Feilberg og Mette Philipsen.

**Udstillinger**

Jan/febr: Steffen H. Nørkjær, Magicvision (maleri og fotografi)

Marts: Lars Feilberg, Retrospektiv tegning og akvarel (tegning og akvarel)

April: Medlemsudstilling, 29 deltagere (maleri, grafik, keramik, glas, pil, installation)

Maj: Sonia Marini. Obrazi (maleri)

Juni: Jane Blichfeldt. I DID IT MY WAY (maleri)

Juli: Marianne Lykkeberg. Fabulerende farveklange (oliemaleri og glas)

Aug/sept: Ana Farid, Sonja Ekkenberg og Lis Glidal. Indian Summer (maleri og grafik)

Sept/okt: Kunstforeningen Kunst 2100 (Anette Haslund, Cecilie Witthøft, Henrik Schmidt, Jens Flindt, Kirsten Dølpher, Svend Juul og Tommy Andreasen). Kunst 2100 i Torup (maleri og glas)

Nov/dec: Mette Holmskov (oliemaleri)

Vi har i år introduceret begrebet ”artist talk”, hvor aktuelle udstiller fortæller om sin kunst. Jane Blichfeldt og Mette Holmskov tog udfordringen op.

Nogle af udstillerne valgte at være til stede i galleriet en fast ugedag i nogle timer.

Vi har 2 gange været i Kunstavisen, dels med medlemsudstillingen og dels med kunst 2100. Aviserne har med svingende interesse bragt vores pressemeddelelser.

TV Nordsjælland sendte billeder fra medlemsudstillingen og Jane Blichfeldt fik et fint indslag med interwiev.

**Arrangementer**

I maj holdt vi vores første Visionsmøde. Foreningen bød på hjemmelavet brændenældesuppe og nybagte boller. Mange og spændende ideer blev luftet, hvoraf en stor del er ført ud i livet. Som udløber af mødet fødtes aktivitetsgruppen Liv i Kældergalleriet (Mathilde Gamrath, William Frohn og Mette Philipsen) (gruppen har plads til flere medlemmer).

Juni: artist talk med Jane Blichfeldt

August: Ana Farid foredrag ”I am blessed”

September: Mathilde Gamrath underholdt med sit causeri over Halfdan Rasmussen (og vi var så heldige at en af hans sønner var til stede)

Oktober. Figurværksted, workshop med William Frohn

November: Artist talk med Mette Holmskov

November:Anette Wingård lysbilledforedrag ”Lyset i billedkunsten”

Derudover afholder vi fast croquis-tegning den 3. fredag i måneden

**Praktisk**

Vi forsøger løbende at holde galleriet i god stand og i år har vi slebet og malet det grå beton-gulv. Ligeledes har vi lappet på væggene, der visse steder hurtigt bliver angrebet af fugt.

Vi har skiftet bank til Sparekassen Sjælland-Fyn 0553-105658, som er mere forenings-venlig.

**Tak**

Vi har haft rigtig god hjælp til praktiske opgaver og siger tusind tak til alle.

Susanne Hviid og Steffen Holm for deres utrættelige arbejde med igen og igen at levere de flotteste plakater

Else Marie Kofod og Anni R. Frederiksen for god og helt nødvendig ugentlig rengøring

Birgitta Steen for fotografering til FB

- samt ikke mindst Brugsen for godt samarbejde og fine lokaler

Det er super dejligt at mærke den opbakning, der er til galleriet.

Mange hilsner fra bestyrelsen

Jytte, Anni, Karin, Kit og Mette

marts 2018